আকাশে আজ মেঘের হাটি হাটি পায়ের আগমন দেখেছি  আজ আসবে তুমি, তুমি আজই আসবে... সত্যি তো!    বিছানার পাশে তাই নতুন ফুলদানি তাতে একগাদা তাজা গোলাপ এনেছি শুকনো ফুল সরিয়ে  জানালার কাচ গুলো স্বচ্ছ করার আপ্রান চেষ্টা করেছি  তোমার হাত ধরে জানালার পাশে দাঁড়িয়ে বৃষ্টি দেখবো  আর কাচের উপর জমা  কুশায়ায় আঙ্গুল ছুইয়ে তোমার নামটি লিখবো ভেবে।  বারান্দায় দুটো চেয়ার পেতেছি, ঝড়ো বাতাসের মাঝে-  গরম চায়ের পেয়ালা হাতে নিয়ে অনেক জমানো গল্প বলবো তোমায়  যা আমি অনেক সময় ধরে গহীনে তোমাকে ঘিরে জমিয়েছি।  সারাটি রাত তোমার হাত ধরে অনেক অনেক গান শুনবো  অনেক গান, তোমার সব প্রিয় গান গুলো খুজে রেখেছি এবার  আর বলতেই পারবে না ঐ গানটা নেই, সব সব আছে আজ    আকাশে অনেক অনেক মেঘ আজ এসেছে, অনেক জোরে দমকা বাতাসও বইছে  হাতে আমার চায়ের পেয়ালা নেই,  তোমার হাতে আছে কি,  একটুও কি জানাবে আমায়  ফুল গুলো জানি কাল শুকিয়ে যাবে,  বারান্দার চেয়ার দুটো ভিজে ভিজে চুপসে যাবে  গান গুলো আমার একা শুনতে কখনই ভালো লাগেনি, লাগবে না    তুমি কবে আসবে?